**147/2018.(VI.25.) Kgy. sz. határozat**

Szombathely Megyei Jogú Város Közgyűlése a „Javaslat az Önkormányzati étkeztetési fejlesztések támogatására kiírt pályázat benyújtásával kapcsolatos döntések meghozatalára” című előterjesztést megtárgyalta és a következő döntéseket hozta:

A Közgyűlés elhatározza, hogy a Szombathelyi Egyesített Bölcsődei Intézmény Napraforgó Bölcsődéje (Szombathely, Bem József u. 33., 2804/13 hrsz.) főzőkonyhájának teljes körű felújítása érdekében az Önkormányzati étkeztetési fejlesztések támogatása 2018. évi felhívására pályázatot kíván benyújtani, 33.147.000,- Ft tervezett összköltséggel.

A Közgyűlés nyertes pályázat esetén a beruházás 16.573.500,- Ft összegű saját forrásának fedezetét a 2018. évi költségvetési rendeletben, a pályázat önrészeként biztosítja.

A megvalósítás és a finanszírozás tervezett időbeni ütemezése alapján az Intézmény 2019. februárban 12.000.000 Ft-ot, 2019. márciusban 14.000.000 Ft-ot, 2019. áprilisban 7.147.000 Ft-ot kíván felhasználni.

**Felelős:** Dr. Puskás Tivadar, polgármester

Illés Károly, alpolgármester

Koczka Tibor, alpolgármester

Molnár Miklós, alpolgármester

Dr. Károlyi Ákos, jegyző

(A végrehajtás előkészítéséért:

Dr. Telek Miklós, a Polgármesteri Kabinet vezetője

Stéger Gábor, a Közgazdasági és Adó Osztály vezetője

Pósfainé Sebestyén Bianka, a Szombathelyi Egyesített Bölcsődei Intézmény vezetője)

**Határidő:** 1. pont: azonnal

2. pont: nyertes pályázat esetén a támogatói döntést követő költségvetési rendelet módosításakor

3. pont: nyertes pályázat esetén